ที่ประชุม ครม. อนุมัติเพิ่มการช่วยเหลือเกษตรกรชาวสวนปาล์มน้ำมันอีก 99,918 ราย วงเงิน 1,349 ล้านบาท
นายณัฐพร จาตุศรีพิทักษ์ ที่ปรึกษารัฐมนตรีประจำสำนักนายกรัฐมนตรี เปิดเผยภายหลังประชุมคณะรัฐมนตรีในวันนี้ ว่า ที่ประชุมมีมติอนุมัติเพิ่มการช่วยเหลือเกษตรกรชาวสวนปาล์มน้ำมันในโครงการสร้างความเข้มแข็งให้เเก่เกษตรกรชาวสวนยาง อีก 99,918 ราย รวมพื้นที่ 899,000 ไร่ วงเงิน 1,349.57 ล้านบาท หลังมีผู้มาลงทะเบียนต้องการความช่วยเหลือเกินจากที่ลงทะเบียนในรอบแรกหลังสิ้นสุดโครงการเมื่อวันที่ 31 มกราคม 2562 โดยการช่วยเหลือจะใช้หลักเกณฑ์ตามเดิมในการช่วยเหลือในอัตราไร่ละ 1,500 บาท แต่ไม่เกินครัวเรือนละ 15 ไร่             สำหรับโครงการดังกล่าว เพื่อเพิ่มเป้าหมายโครงการสร้างความเข้มแข็งให้เเก่เกษตรกรชาวสวนยางหลังก่อนหน้านี้มีมติคณะรัฐมนตรีอนุมัติวงเงินในการช่วยเหลือ วงเงิน 3,457.76 ล้านบาท และมีการนำไปใช้ในรอบแรกโดยทางธนาคารเพื่อการเกษตรและสหกรณ์การเกษตร หรือ ธ.ก.ส. ได้โอนเงินเข้าบัญชีเกษตรกรโดยตรงจำนวน 2,025 ล้านบาท ทำให้ยังเหลือวงเงินเดิมนำมาใช้ เพื่อการช่วยเหลือเกษตรกรซึ่งมีคุณสมบัติตรงตามหลักเกณฑ์ และสมควรได้รับความช่วยเหลือในครั้งนี้ โดยไม่ต้องขอวงเงินเพิ่มเติมจากที่ประชุม